Korzika

Korzika je četvrti po veličini otok u Sredozemnom moru i pokrajina Francuske koja se sastoji od dva departmana. Korzika po zakonu ima malo veću nezavisnost od ostalih regija Francuske. Historija Zbog svoje strateške važnosti u Sredozemlju, Korzika je često bila predmet oružanih sukoba između Francuske i Italije. Grad država Genova je dominirala Korzikom stoljećima, dok nije 1768. ustupila otok Francuskoj, kao bi otplatila dug. Bitna ličnost u povijesti Korzike je Pasquale Paoli (1725-1807), borac za nezavisnost, koji se prvo borio protiv Genove, a onda poslije protiv Francuske. Unatoč godinama borbe za slobodu, Korzika nije izborila nezavisnost. Vjerojatno najpoznatiji Korzikanac svih vremena je Napoleon Bonaparte koji je rođen u Ajacciu. Geografija Korzika je otok koji se nalazi otprilike 200 km od Azurne obale, zapadno od Toskane i sjeverno od Sardinije. Korzika ima oko 1000 km obale i više od 200 plaža. Korzika je većinom planinski otok, najviši vrh je Monte Cintu(2710m). Na otoku još postoji 50 vrhova čija je visina veća od 2000m. Važni gradovi: (Korzikanska imena) Ajaccio (Aiacciu) – poznat i pod latinskim imenom Ajax Bastia (Bastia) Corte (Corti) Sartène (Sartè) Drugi gradovi i sela: Saint-Florent (San Fiurenzu) Calvi (Calvi) L'Île-Rousse (Isula Rossa) Porto-Vecchio (Porti Vechju) Bonifacio (Bunifaziu) Appietto (Appiettu) Ekonomija Turizam je najvažnija grana Korzikanskog gospodarstva. Otok je popularna turistička destinacija Francuzima i ostalim europljanima. Turizam je najviše razvijen u područjima oko Porto Vecchia i Bonifacia na jugu otoka, i oko Calvija na sjeveru. Administracija Glavni grad teritorijalnog kolektiva je Ajaccio. Regija je podjeljena na dva departmana: Corse-du-Sud i Haute-Corse. Departmani su stvoreni 15. rujna 1975. kada je na dva dijela podijeljen jedinstveni departman Korzika. Korzika ima status teritorijalnog kolektiva (Collectivité territoriale de Corse - CTC) od 13. lipnja 1991. Teritorijalni kolektiv se sastoji od tri organa: Izvršno vijeće Korzike (Conseil exécutif de Corse) Skupština Korzike (Assemblée de Corse) Ekonomsko i socijalno vijeće Korzike (Conseil économique et social de Corse - CESC). - Stranica od CTC-a Arhivirano 2011-02-19 na Wayback Machine-u Vanjske veze Službena stranica prefekture Corse Photos Arhivirano 2015-10-11 na Wayback Machine-u Fotografije sa Korzike i Ajaccia. Korzika u slikama Arhivirano 2018-12-05 na Wayback Machine-u - Službena stranica Teritorijalnog Kolektiva Korzike Arhivirano 2011-02-19 na Wayback Machine-u - Stranica Fakulteta znanosti i tehnologije sveučilišta na Korzici Povijest Korzikanaca i Pasqualea Paolia Arhivirano 2007-03-08 na Wayback Machine-u Dictionnaire Freelang - Riječnik korzikansko-francuski/francusko-korzikanski. Povijest Korzike Arhivirano 2005-10-12 na Wayback Machine-u